b'\n_START_ARTICLE_\nMirjana Vukomanovi\xc4\x87\n_START_SECTION_\nBiografija\n_START_PARAGRAPH_\nFilmom se je po\xc4\x8dela baviti u djetinjstvu, a za onda\xc5\xa1nje filmove dobila je brojne nagrade, uklju\xc4\x8duju\xc4\x87i devet priznanja Grand Prix na festivalima dje\xc4\x8djeg filma diljem SRJ, kao i Nagradu UNESCO-a za film "Poster i vez" (Pariz, 1982.)._NEWLINE_Diplomirala je multimedijalnu re\xc5\xbeiju 1991. na Akademiji umjetnosti u Novom Sadu, u klasi profesora Vlatka Gili\xc4\x87a. Od tada radi kao profesionalni redatelj._NEWLINE_Od 2000. do 2012. godine radila je New Yorku kao redateljica i snimateljica za medijske agencije i kao neovisna dokumentaristica. Osniva\xc4\x8dica je filmske producentske ku\xc4\x87e "Danilo film" u Beogradu._NEWLINE_Od 1991. godine \xc4\x8dlanica je Udru\xc5\xbeenja filmskih umjetnika Srbije, a sada i \xc4\x8dlan predsjedni\xc5\xa1tva UFUS. \xc4\x8clan je i Independent Feature Project (IFP), SAD._NEWLINE_Osim redateljskog posla, predavala je glumu u baletnoj \xc5\xa1koli "Lujo Davi\xc4\x8do" u Beogradu i re\xc5\xbeiju na Newyor\xc5\xa1koj filmskoj akademiji (New York Film Academy).\n_START_SECTION_\nRedateljski opus\n_START_PARAGRAPH_\nRe\xc5\xbeirala je preko 30 dokumentarnih i televizijskih filmova, reklame i nekoliko kazali\xc5\xa1nih predstava._NEWLINE_Igrani i dokumentarni filmovi: Tri ljetna dana, Pohvala svetome knezu Lazaru, Kod vje\xc4\x8dite slavine, Tihovanje, O \xc5\xa1utnji, Nebo na zemlji, Jano\xc5\xa1 Altmajer, Strah od letjelice, Sveti Sava, Mauthausen, Nebo iznad moga grada, Jefimijini dani i drugi ._NEWLINE_Televizijske serije: "Metropolis", "Magazin 53 za obi\xc4\x8dne ljude", "Ljudi govore" i "Naselja Srbije"._NEWLINE_Kazali\xc5\xa1ne predstave: Koraci - Uljuljanka po Samuelu Beckettu i Lulu po Franku Wedekindu.'